title: Nota lill-qarrej

text:
               3.10.2019

               MT

               Il-Ġurnal Uffiċjali tal-Unjoni Ewropea

               L 254/77

      NOTA LILL-QARREJ
      Id-Deċiżjoni tal-Kumitat Konġunt taż-ŻEE Nru 239/2017 ġiet irtirata u għalhekk tħalliet vojta.


Id-Deċiżjoni tal-Kummissjoni ta' 29/08/2019 li tiddikjara konċentrazzjoni hija kompatibbli mas-suq komuni (il-Każ Nru COMP/M.9498 - Sumitomo Corporation / PT Tuah Turangga Agung) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


title: Deċiżjoni (UE) 2019/1463 tal-Parlament Ewropew tas-26 ta' Marzu 2019 dwar l-għeluq tal-kontijiet taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2017

text:
               27.9.2019

               MT

               Il-Ġurnal Uffiċjali tal-Unjoni Ewropea

               L 249/198

      DEĊIŻJONI (UE) 2019/1463 TAL-PARLAMENT EWROPEW
      tas-26 ta' Marzu 2019
      dwar l-għeluq tal-kontijiet taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2017
      IL-PARLAMENT EWROPEW,

                  —

                  wara li kkunsidra l-kontijiet annwali finali taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2017,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2017, flimkien mar-risposta taċ-Ċentru (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2017, skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tat-12 ta' Frar 2019 dwar il-kwittanza li għandha tingħata liċ-Ċentru fir-rigward tal-implimentazzjoni tal-baġit għas-sena finanzjarja 2017 (05825/2019 — C8-0081/2019),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b'mod partikolari l-Artikolu 208 tiegħu,

                  —

                  wara li kkunsidra r-Regolament (UE, Euratom) Nru 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (4), u b'mod partikolari l-Artikolu 70 tiegħu,

                  —

                  wara li kkunsidra r-Regolament (KE) Nru 851/2004 tal-Parlament Ewropew u tal-Kunsill tal-21 ta' April 2004 li jistabbilixxi Ċentru Ewropew għall-Prevenzjoni u l-Kontroll tal-Mard (5), u b'mod partikolari l-Artikolu 23 tiegħu,

                  —

                  wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b'mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness IV tar-Regoli ta' Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A8-0134/2019),

         1.

            Japprova l-għeluq tal-kontijiet taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2017;

         2.

            Jagħti istruzzjonijiet lill-President tiegħu biex jgħaddi din id-deċiżjoni lid-Direttur taċ-Ċentru Ewropew għall-Prevenzjoni u l-Kontroll tal-Mard, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

               Il-President

            Antonio TAJANI

               Is-Segretarju Ġenerali

            Klaus WELLE

         (1)  ĠU C 434, 30.11.2018, p. 128.

         (2)  ĠU C 434, 30.11.2018, p. 128.

         (3)  ĠU L 298, 26.10.2012, p. 1.

         (4)  ĠU L 193, 30.7.2018, p. 1.

         (5)  ĠU L 142, 30.4.2004, p. 1.

         (6)  ĠU L 328, 7.12.2013, p. 42.


title: Deċiżjoni (UE) 2019/1467 tal-Parlament Ewropew tas-26 ta' Marzu 2019 dwar il-kwittanza għall-implimentazzjoni tal-baġit tal-Aġenzija Ewropea għall-Ambjent (EEA) għas-sena finanzjarja 2017

text:
               27.9.2019

               MT

               Il-Ġurnal Uffiċjali tal-Unjoni Ewropea

               L 249/204

      DEĊIŻJONI (UE) 2019/1467 TAL-PARLAMENT EWROPEW
      tas-26 ta' Marzu 2019
      dwar il-kwittanza għall-implimentazzjoni tal-baġit tal-Aġenzija Ewropea għall-Ambjent (EEA) għas-sena finanzjarja 2017
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Aġenzija Ewropea għall-Ambjent għas-sena finanzjarja 2017,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Ambjent għas-sena finanzjarja 2017, flimkien mar-risposta tal-Aġenzija (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2017 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tat-12 ta' Frar 2019 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2017 (05825/2019 — C8-0072/2019),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b'mod partikolari l-Artikolu 208 tiegħu,

                  —

                  wara li kkunsidra r-Regolament (UE, Euratom) Nru 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (4), u b'mod partikolari l-Artikolu 70 tiegħu,

                  —

                  wara li kkunsidra r-Regolament (KE) Nru 401/2009 tal-Parlament Ewropew u tal-Kunsill tat-23 ta' April 2009 dwar l-Aġenzija Ewropea għall-Ambjent u n-Netwerk Ewropew ta' Informazzjoni u Osservazzjoni tal-Ambjent (5), u b'mod partikolari l-Artikolu 13 tiegħu,

                  —

                  wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b'mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness IV tar-Regoli ta' Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A8-0127/2019),

         1.

            Jagħti l-kwittanza lid-Direttur Eżekuttiv tal-Aġenzija Ewropea għall-Ambjent għall-implimentazzjoni tal-baġit tal-Aġenzija għas-sena finanzjarja 2017;

         2.

            Jippreżenta l-kummenti tiegħu fir-riżoluzzjoni t'hawn taħt;

         3.

            Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur Eżekuttiv tal-Aġenzija Ewropea għall-Ambjent, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

               Il-President

            Antonio TAJANI

               Is-Segretarju Ġenerali

            Klaus WELLE

         (1)  ĠU C 434, 30.11.2018, p. 103.

         (2)  ĠU C 434, 30.11.2018, p. 103.

         (3)  ĠU L 298, 26.10.2012, p. 1.

         (4)  ĠU L 193, 30.7.2018, p. 1.

         (5)  ĠU L 126, 21.5.2009, p. 13.

         (6)  ĠU L 328, 7.12.2013, p. 42.


title: Deċiżjoni Tal-Kunsill (PESK) 2019/1737 tas-17 ta’ Ottubru 2019 li temenda d-Deċiżjoni 2013/798/PESK dwar miżuri restrittivi kontra r-Repubblika Ċentru-Afrikana

text:
                  18.10.2019

                  MT

                  Il-Ġurnal Uffiċjali tal-Unjoni Ewropea

                  L 265/7

         DEĊIŻJONI TAL-KUNSILL (PESK) 2019/1737
         tas-17 ta’ Ottubru 2019
         li temenda d-Deċiżjoni 2013/798/PESK dwar miżuri restrittivi kontra r-Repubblika Ċentru-Afrikana
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 29 tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:

                     (1)

                     Fit-23 ta’ Diċembru 2013, il-Kunsill adotta d-Deċiżjoni 2013/798/PESK (1) dwar miżuri restrittivi kontra r-Repubblika Ċentru-Afrikana, li timplimenta l-embargo fuq l-armi impost mir-Riżoluzzjoni 2127 (2013) tal-Kunsill tas-Sigurtà tan-Nazzjonijiet Uniti.

                     (2)

                     Fit-12 ta' Settembru 2019, il-Kunsill tas-Sigurtà tan-Nazzjonijiet Uniti adotta r-Riżoluzzjoni 2488 (2019), li testendi l-eżenzjonijiet għall-embargo fuq l-armi.

                     (3)

                     Jenħtieġ li tiżdied dispożizzjoni fid-Deċiżjoni 2013/798/PESK li tispeċifika li l-Kunsill u r-Rappreżentant Għoli jistgħu jipproċessaw data personali sabiex iwettqu l-kompiti tagħhom skont din id-Deċiżjoni.

                     (4)

                     Għalhekk, jenħtieġ li d-Deċiżjoni 2013/798/PESK tiġi emendata skont dan,

               ADOTTA DIN ID-DEĊIŻJONI:

            Artikolu 1
            Id-Deċiżjoni 2013/798/PESK hija emendata kif ġej:

                        (1)

                        L-Artikolu 2 huwa sostitwit b'dan li ġej:

                           "Artikolu 2

                              1.   L-Artikolu 1 ma għandux japplika għal:

                                          (a)

                                          il-bejgħ, il-forniment, it-trasferiment jew l-esportazzjoni ta' armi u materjal relatat, u l-għoti ta' assistenza teknika relatata jew finanzjament u assistenza finanzjarja relatati, intenzjonati biss għall-appoġġ jew għall-użu mill-Missjoni Multidimensjonali Integrata tan-Nazzjonijiet Uniti għall-Istabbilizzazzjoni fir-RĊA (MINUSCA), il-missjonijiet tal-Unjoni u l-forzi Franċiżi stazzjonati fir-RĊA, kif ukoll forzi oħrajn tal-Istati Membri tan-NU li jipprovdu taħriġ u assistenza kif innotifikat minn qabel f'konformità mal-punt (b);

                                          (b)

                                          il-bejgħ, il-forniment, it-trasferiment jew l-esportazzjoni ta' tagħmir mhux letali u l-għoti ta' assistenza, inkluż taħriġ operazzjonali u dak mhux operazzjonali, lill-forzi tas-sigurtà tar-RĊA, inkluż l-istituzzjonijiet statali tal-infurzar tal-liġi ċivili, intenzjonati biss għall-appoġġ jew l-użu fil-proċess tar-RĊA għar-riforma tas-settur tas-sigurtà ("RSS"), f'koordinazzjoni ma' MINUSCA, u kif innotifikat minn qabel lill-Kumitat stabbilit skont il-paragrafu 57 tal-UNSCR 2127 (2013) ("il-Kumitat");

                                          (c)

                                          il-bejgħ, il-forniment, it-trasferiment jew l-esportazzjoni ta' armi u materjal relatat li ddaħħlu fir-RĊA minn forzi miċ-Chad jew Sudaniżi unikament biex jintużaw f'pattulji internazzjonali tal-forza tripartitika stabbilita fit-23 ta' Mejju 2011 f'Khartoum mir-RĊA, iċ-Chad u s-Sudan, biex tissaħħaħ is-sigurtà f'żoni ta' fruntiera komuni, f'kooperazzjoni ma' MINUSCA, kif approvat minn qabel mill-Kumitat;

                                          (d)

                                          il-bejgħ, il-forniment, it-trasferiment jew l-esportazzjoni ta' tagħmir militari mhux letali intenzjonat biss għal użu umanitarju jew protettiv, u assistenza teknika jew taħriġ relatati, kif innotifikat minn qabel lill-Kumitat;

                                          (e)

                                          il-bejgħ, il-forniment, it-trasferiment jew l-esportazzjoni ta' lbies protettiv, inklużi ġkieket rinfurzati u elmi militari, esportati temporanjament lejn ir-RĊA minn persunal tan-Nazzjonijiet Uniti, persunal tal-Unjoni jew l-Istati Membri tagħha, rappreżentanti tal-mezzi tax-xandir u ħaddiema umanitarji u fil-qasam tal-iżvilupp u persunal assoċjat, għall-użu personali tagħhom biss;

                                          (f)

                                          il-bejgħ, il-forniment, it-trasferiment jew l-esportazzjoni ta' armi żgħar u tagħmir ieħor relatat intenzjonati biss biex jintużaw f'pattulji mmexxija b'mod internazzjonali li jipprovdu sigurtà fiż-Żona Protetta Tri-nazzjonali tax-Xmara Sangha jew mill-gwardjani armati tal-fawna selvaġġa tal-Proġett Chinko u l-Park Nazzjonali Bamingui-Bangoran għad-difiża kontra s-serq, il-kuntrabandu tal-avorju u l-armi, u attivitajiet oħra li jmorru kontra l-liġijiet nazzjonali tar-RĊA jew l-obbligi legali internazzjonali tar-RĊA, kif innotifikat minn qabel lill-Kumitat;

                                          (g)

                                          il-bejgħ, il-forniment, it-trasferiment jew l-esportazzjoni ta' armi b'kalibru ta' 14,5 mm jew anqas u munizzjoni u komponenti mfassla speċjalment għal tali armi lill-forzi tas-sigurtà tar-RĊA, inkluż l-istituzzjonijiet statali tal-infurzar tal-liġi ċivili, meta tali armi, munizzjon u komponenti jkunu intenzjonati biss għall-appoġġ jew l-użu fil-proċess tar-RĊA għar-RSS, kif innotifikat minn qabel lill-Kumitat;

                                          (h)

                                          il-bejgħ, il-forniment, it-trasferiment jew l-esportazzjoni ta' armi u tagħmir letali relatat ieħor li mhumiex elenkati fil-punt (g) tal-Artikolu 2(1) ta' din id-Deċiżjoni lill-forzi tas-sigurtà tar-RĊA, inkluż l-istituzzjonijiet statali tal-infurzar tal-liġi ċivili, meta tali armi u tagħmir ikunu intenzjonati biss għall-appoġġ jew l-użu fil-proċess tar-RĊA għar-RSS, kif approvat minn qabel mill-Kumitat; jew

                                          (i)

                                          bejgħ, forniment, trasferiment jew esportazzjoni oħra ta' armi u materjal relatat ieħor, jew l-għoti ta' assistenza jew persunal, kif approvat minn qabel mill-Kumitat.

                              2.   L-Istati Membri għandhom jinnotifikaw lill-Kumitat minn tal-anqas 20 jum qabel it-twettiq ta' kwalunkwe bejgħ, trasferiment jew esportazzjoni kif permess fil-punti (d), (f) u (g) tal-paragrafu 1.

                              3.   L-Istati Membri għandhom jiżguraw li n-notifiki kollha u t-talbiet għal eżenzjoni kollha lill-Kumitat jinkludu:

                                          (a)

                                          id-dettalji tal-manifattur u tal-fornitur tat-tagħmir;

                                          (b)

                                          deskrizzjoni tat-tagħmir inkluż it-tip, il-kalibru, il-kwantità kif ukoll in-numri tas-serje u n-numri tal-lott jew id-data/i proposta/i meta n-numri tas-serje u n-numri tal-lott ser jiġu pprovduti fil-każ ta' talba għal eżenzjoni;

                                          (c)

                                          id-data/i proposta/i u l-post(ijiet) tal-konsenja;

                                          (d)

                                          il-mod(ijiet) ta' trasport u l-itinerarju tal-vjeġġi; u

                                          (e)

                                          il-fini tal-użu u l-utent aħħari, inkluż l-unità tad-destinazzjoni maħsuba fil-forzi tas-sigurtà tar-RĊA, kif ukoll il-post maħsub għall-ħżin.".

                        (2)

                        Jiddaħħal l-Artikolu li ġej:

                           "Artikolu 2f

                              1.   Il-Kunsill u r-Rappreżentant Għoli jistgħu jipproċessaw data personali sabiex iwettqu l-kompiti tagħhom taħt din id-Deċiżjoni, b'mod partikolari:

                                          (a)

                                          fir-rigward tal-Kunsill, għat-tħejjija u l-emendar tal-Anness;

                                          (b)

                                          fir-rigward tar-Rappreżentant Għoli, għat-tħejjija ta' emendi għall-Anness.

                              2.   Il-Kunsill u r-Rappreżentant Għoli jistgħu jipproċessaw, fejn applikabbli, data rilevanti b'rabta ma' reati kriminali mwettqa minn persuni fiżiċi elenkati, ma' kundanni penali ta' tali persuni jew ma' miżuri ta' sigurtà li jikkonċernaw lit-tali persuni, biss sa fejn tali pproċessar ikun meħtieġ għat-tħejjija tal-Anness.

                              3.   Għall-finijiet ta' din id-Deċiżjoni, il-Kunsill u r-Rappreżentant Għoli huma nnominati bħala "kontrolluri" fis-sens tal-punt (8) tal-Artikolu 3 tar-Regolament (UE) 2018/1725 tal-Parlament Ewropew u tal-Kunsill (*1), sabiex ikun żgurat li l-persuni fiżiċi kkonċernati jkunu jistgħu jeżerċitaw id-drittijiet tagħhom taħt ir-Regolament (UE) 2018/1725.".

                           (*1)  Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39)."

            Artikolu 2
            Din id-Deċiżjoni għandha tidħol fis-seħħ fil-jum ta' wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

            Magħmula fi Brussell, is-17 ta’ Ottubru 2019.

                  Għall-Kunsill

                  Il-President

               T. TUPPURAINEN

            (1)  Deċiżjoni tal-Kunsill 2013/798/PESK tat-23 ta’ Diċembru 2013 dwar miżuri restrittivi kontra r-Repubblika Ċentru-Afrikana (ĠU L 352, 24.12.2013, p. 51).


title: Deċiżjoni tal-Kunsill (UE) 2019/1736 tal-10 ta’ Ottubru 2019 dwar il-pożizzjoni li għandha tiġi adottata f’isem l-Unjoni Ewropea fil-Kumitat ta’ Sħubija stabbilit mill-Ftehim ta’ Sħubija Komprensiv u Msaħħaħ bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u r-Repubblika tal-Armenja, min-naħa l-oħra, fir-rigward tal-istabbiliment tal-lista ta’ individwi biex iservu bħala arbitri fi proċedimenti ta’ soluzzjoni tat-tilwim

text:
                  18.10.2019

                  MT

                  Il-Ġurnal Uffiċjali tal-Unjoni Ewropea

                  L 265/4

         DEĊIŻJONI TAL-KUNSILL (UE) 2019/1736
         tal-10 ta’ Ottubru 2019
         dwar il-pożizzjoni li għandha tiġi adottata f’isem l-Unjoni Ewropea fil-Kumitat ta’ Sħubija stabbilit mill-Ftehim ta’ Sħubija Komprensiv u Msaħħaħ bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u r-Repubblika tal-Armenja, min-naħa l-oħra, fir-rigward tal-istabbiliment tal-lista ta’ individwi biex iservu bħala arbitri fi proċedimenti ta’ soluzzjoni tat-tilwim
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4), flimkien mal-Artikolu 218(9) tiegħu,
         Wara li kkunsidra l-proposta mill-Kummissjoni Ewropea,
         Billi:

                     (1)

                     F’konformità mal-Artikolu 339(1) tal-Ftehim ta’ Sħubija Komprensiv u Msaħħaħ bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u r-Repubblika tal-Armenja, min-naħa l-oħra (“il-Ftehim”), il-Kumitat ta’ Sħubija stabbilit skont l-Artikolu 363 tal-Ftehim għandu jistabbilixxi lista ta’ mill-inqas 15-il individwu li huma lesti u kapaċi jservu ta’ arbitri (“il-lista ta’ arbitri”).

                     (2)

                     F’konformità mal-Artikolu 385(5) tal-Ftehim, il-Ftehim ilu jiġi applikat proviżorjament mill-1 ta’ Ġunju 2018.

                     (3)

                     F’konformità mal-Artikolu 339(1) tal-Ftehim, l-Unjoni u r-Repubblika tal-Armenja pproponew il-kandidati arbitri rispettivi tagħhom u ftiehmu dwar ħames ċittadini ta’ pajjiżi terzi li għandhom iservu bħala presidenti ta’ bord ta’ arbitraġġ.

                     (4)

                     Jixraq li tiġi stabbilita l-pożizzjoni li għandha tiġi adottata f’isem l-Unjoni fil-Kumitat ta’ Sħubija fir-rigward tal-istabbiliment tal-lista ta’ arbitri.

                     (5)

                     Jenħtieġ għalhekk li l-pożizzjoni tal-Unjoni fil-Ftehim ta’ Sħubija tkun ibbażata fuq l-abbozz ta’ Deċiżjoni mehmuż,

               ADOTTA DIN ID-DEĊIŻJONI:

            Artikolu 1
            Il-pożizzjoni li għandha tiġi adottata f’isem l-Unjoni fil-Kumitat ta’ Sħubija stabbilit taħt l-Artikolu 363 tal-Ftehim fir-rigward tal-istabbiliment tal-lista ta’ individwi li huma lesti u kapaċi jservu ta’ arbitri, f’konformità mal-Artikolu 339(1) tal-Ftehim, għandha tkun ibbażata fuq l-abbozz ta’ Deċiżjoni tal-Kumitat ta’ Sħubija mehmuż ma’ din id-Deċiżjoni.

            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul fil-Lussemburgu, l-10 ta’ Ottubru 2019.

                  Għall-Kunsill

                  Il-President

               M. LINTILÄ

            PROJETT
            ID-DEĊIŻJONI Nru …/…TAL-KUMITAT TA’ SĦUBIJA UE-REPUBBLIKA TAL-ARMENJA
            ta’ ...
            dwar l-istabbiliment tal-lista ta’ arbitri msemmija fl-Artikolu 339(1) tal-Ftehim ta’ Sħubija Komprensiv u Msaħħaħ bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u r-Repubblika tal-Armenja, min-naħa l-oħra
            IL-KUMITAT TA’ SĦUBIJA,
            Wara li kkunsidra l-Ftehim ta’ Sħubija Komprensiv u Msaħħaħ bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u r-Repubblika tal-Armenja, min-naħa l-oħra (“il-Ftehim”), u b’mod partikolari l-Artikolu 339(1) tiegħu,
            Billi:

                        (1)

                        F’konformità mal-Artikolu 339(1) tal-Ftehim, il-Kumitat ta’ Sħubija stabbilit skont l-Artikolu 363 tal-Ftehim għandu jistabbilixxi lista ta’ mill-inqas 15-il individwu li huma lesti u kapaċi jservu bħala arbitri (“il-lista ta’ arbitri”).

                        (2)

                        L-Artikolu 339(1) tal-Ftehim jipprovdi li l-lista ta’ arbitri għandha tkun magħmula minn tliet sublisti; sublista waħda għal kull Parti u sublista ta’ individwi li ma jkunux ċittadini ta’ xi waħda mill-Partijiet u li għandhom iservu bħala president tal-bord ta’ arbitraġġ. Kull sublista għandha tinkludi mill-inqas ħames individwi.

                        (3)

                        L-Unjoni Ewropea u r-Repubblika tal-Armenja pproponew il-ħames arbitri kandidati rispettivi tagħhom u qablu dwar ħames ċittadini ta’ pajjiżi terzi li għandhom iservu bħala president ta’ bord tal-arbitraġġ. L-individwi kollha elenkati li huma lesti u kapaċi li jservu ta’ arbitri.

                        (4)

                        Sabiex jiġi żgurat il-funzjonament tajjeb tal-Ftehim, b’mod partikolari l-Kapitolu 13 tat-Titolu VI tiegħu, il-lista ta’ arbitri għandha tiġi stabbilita mill-Kumitat ta’ Sħubija,

                  ADOTTA DIN ID-DEĊIŻJONI:

               Artikolu 1
               Il-lista ta’ individwi li huma lesti u kapaċi jservu ta’ arbitri hija b’dan stabbilita skont l-Artikolu 339(1) tal-Ftehim.
               Il-lista ta’ arbitri hija stipulata fl-Anness għal din id-Deċiżjoni.

               Artikolu 2
               Din id-Deċiżjoni għandha tidħol fis-seħħ fid-data tal-adozzjoni tagħha.

               Magħmul fi …,

                     Għall-Kumitat ta’ Sħubija

                     Il-President

            ANNESS
            LISTA TA’ ARBITRI MSEMMIJA FL-ARTIKOLU 339
            TAL-FTEHIM TA’ SĦUBIJA KOMPRENSIV U MSAĦĦAĦ BEJNL-UNJONI EWROPEA U L-KOMUNITÀ EWROPEA TAL-ENERĠIJA ATOMIKAU L-ISTATI MEMBRI TAGĦHOM, MINN NAĦA WAĦDA,U R-REPUBBLIKA TAL-ARMENJA, MIN-NAĦA L-OĦRAL-arbitri proposti mill-Unjoni Ewropea

                        1.

                        Claus-Dieter EHLERMANN

                        2.

                        Giorgio SACERDOTI

                        3.

                        Jacques BOURGEOIS

                        4.

                        Pieter Jan KUIJPER

                        5.

                        Ramon TORRENT

                  Arbitri proposti mir-Repubblika tal-Armenja

                        1.

                        Nora SARGSYAN

                        2.

                        Arman SARGSYAN

                        3.

                        Grigor BEKMEZYAN

                        4.

                        Levon GEVORGYAN

                        5.

                        Mushegh MANUKYAN

                  Presidenti

                        1.

                        William DAVEY (l-Istati Uniti)

                        2.

                        Helge SELAND (in-Norveġja)

                        3.

                        Maryse ROBERT (il-Kanada)

                        4.

                        Christian HÄBERLI (l-Iżvizzera)

                        5.

                        Merit JANOW (l-Istati Uniti)


title: Deċiżjoni tal-Bureau tal-Parlament Ewropew tal-10 ta’ Diċembru 2018 li temenda l-Miżuri ta’ Implimentazzjoni tal-Istatut tal-Membri tal-Parlament Ewropew

text:
                  28.12.2018

                  MT

                  Il-Ġurnal Uffiċjali tal-Unjoni Ewropea

                  C 466/8

         DEĊIŻJONI TAL-BUREAU TAL-PARLAMENT EWROPEW
         tal-10 ta’ Diċembru 2018
         li temenda l-Miżuri ta’ Implimentazzjoni tal-Istatut tal-Membri tal-Parlament Ewropew
         (2018/C 466/02)
         IL-BUREAU TAL-PARLAMENT EWROPEW,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 223(2) tiegħu,
         Wara li kkunsidra l-Istatut għall-Membri tal-Parlament Ewropew (1),
         Wara li kkunsidra l-Artikolu 25 tar-Regoli ta’ Proċedura tal-Parlament Ewropew,
         Billi:

                     (1)

                     F’konformita’ mal-Artikolu 69(1) tal-Miżuri ta’ Implimentazzjoni tal-Istatut tal-Membri tal-Parlament Ewropew (2) (“il-Miżuri ta’ Implimentazzjoni”), l-ammonti tal-ispejjeż tal-ivvjaġġar li jistgħu jiġu rimborżati, l-allowance għas-sussistenza ta’ kuljum u l-allowance għall-ispejjeż ġenerali jistgħu jintrabtu kull sena mal-indiċi tal-għoli tal-ħajja mill-Bureau, sa żieda massima ugwali għar-rata ta’ inflazzjoni annwali fl-Unjoni Ewropea f’Ottubru tas-sena ta’ qabel, kif ippublikata mill-Eurostat.

                     (2)

                     Ir-rata ta’ inflazzjoni fl-Unjoni Ewropea għall-perjodu minn Ottubru 2017 sa Ottubru 2018, kif ġiet innotifikata mill-Eurostat fis-16 ta’ Novembru 2018 hija ta’ 2,2 %. L-ammonti l-ġodda li jirriżultaw mill-aġġustament meħtieġ sabiex titqies ir-rata ta’ inflazzjoni għandhom japplikaw mill-1 ta’ Jannar 2019 u l-Miżuri ta’ Implimentazzjoni għandhom jiġu emendati konsegwentement.

                     (3)

                     Skont l-Artikolu 69(2) tal-Miżuri ta’ Implimentazzjoni, l-ammont massimu tal-ispejjeż għall-assistenza parlamentari li jistgħu jitħallsu fir-rigward tal-membri tal-istaff personali msemmija fl-Artikolu 33(4) tal-Miżuri ta’ Implimentazzjoni għandu, jekk ikun il-każ, jintrabat kull sena mal-indiċi tal-għoli tal-ħajja fuq il-bażi ta’ data stabbilita b’applikazzjoni tal-Artikolu 65 tar-Regolamenti tal-Persunal għall-Uffiċjali tal-Unjoni Ewropea stabbiliti mir-Regolament (KEE, Euratom, KEFA) Nru 259/68 (3).

                     (4)

                     F’dan ir-rigward, il-Kummissjoni stabbiliet li r-rata ta’ aġġustament għall-2018 hija ta’ 1,7 %. Għaldaqstant, l-ammont massimu li jista’ jitħallas fix-xahar għall-ispejjeż għall-assistenza parlamentari għandu jiżdied għal EUR 24 943 b’effett mill-1 ta’ Lulju 2018.

                     (5)

                     Fid-dawl tal-kontijiet tal-Fond ta’ Pensjoni Addizzjonali (Volontarja), huwa neċessarju li jittieħdu għadd ta’ miżuri ekonomikament inevitabbli bil-għan li tittejjeb is-sostenibbiltà tal-Fond ta’ Pensjoni Addizzjonali (Volontarja), biex tiġi indirizzata l-problema dejjem akbar tal-likwidità u biex jitnaqqsu d-defiċit attwarjali u l-konsegwenzi negattivi għall-kontribwenti Ewropej.

                     (6)

                     Għal dan il-għan, u bil-ħsieb li jiġu rispettati d-drittijiet akkwistati tal-benefiċjarji li diġà qed jirċievu pensjoni, il-modalitajiet għal-pensjonijiet addizzjonali għal benefiċjarji li sal-1 ta’ Jannar 2019 ma jissodisfawx il-kundizzjonijiet kollha biex jirċievu pensjoni jenħtieġ li jiġu modifikati kif ġej: l-età tal-irtirar għall-benefiċjarji tal-Iskema ta’ Pensjoni Addizzjonali (Volontarja) jenħtieġ li tiżdied mill-età attwali ta’ 63 sena għal 65 sena u imposta ta’ 5 % jenħtieġ li tiġi ntrodotta fuq il-pagamenti kollha tal-pensjonijiet għal pensjonijiet stabbiliti wara l-1 ta’ Jannar 2019. Dawk il-miżuri jikkostitwixxu l-miżuri l-inqas intrużivi possibbli għall-persuni kkonċernati.

               ADOTTA DIN ID-DEĊIŻJONI:

            Artikolu 1
            Il-Miżuri ta’ Implimentazzjoni huma emendati kif ġej:

                        (1)

                        Fl-Artikolu 15, punt (c) huwa sostitwit b’dan li ġej:

                                    “(c)

                                    fil-każ ta’ vjaġġ bil-karozza, b’limitu ta’ rimborż ta’ 1 000 km għal kull vjaġġ lil hinn jew kull vjaġġ ta’ ritorn: EUR 0,53/km, kif ukoll il-prezz ta’ kwalunkwe qsim bil-vapur jew trasport simili, li jkun meħtieġ.”;

                        (2)

                        Fl-Artikolu 20(1), punt (a) huwa sostitwit b’dan li ġej:

                                    “(a)

                                    għall-parti tal-vjaġġ bejn 0 u 50 km: EUR 23,63;”;

                        (3)

                        L-Artikolu 22 huwa emendat kif ġej:

                                    (a)

                                    il-paragrafu 1 huwa sostitwit b’dan li ġej:

                                       “1.   L-ammont massimu annwali li jista’ jiġi rimborżat f’dak li għandu x’jaqsam mal-ispejjeż tal-ivvjaġġar li jsiru fil-każijiet imsemmija fl-Artikolu 10(1), punt (b) għandu jkun ta’ EUR 4 454.”;

                                    (b)

                                    l-ewwel subparagrafu tal-paragrafu 3 huwa sostitwit b’li ġej:

                                       “3.   L-ammont massimu annwali li jista’ jiġi rimborżat għall-ispejjeż tal-ivvjaġġar li jkunu effettivament inkorsi mill-presidenti ta’ kumitati jew ta’ sottokumitati li jivvjaġġaw sabiex jattendu konferenzi jew avvenimenti li jittrattaw kwistjoni ta’ interess Ewropew fl-ambitu tar-responsabilità tal-kumitat jew is-sottokumitat tagħhom u li jkollhom dimensjoni parlamentari, għandu jkun ta’ EUR 4 454. Parteċipazzjoni bħal din għandha teħtieġ awtorizzazzjoni minn qabel mill-President tal-Parlament, wara li ssir verifika li jkunu disponibbli l-approprjazzjonijiet sal-ammont massimu indikat hawn fuq.”;

                        (4)

                        Fl-Artikolu 24, il-paragrafu 2 huwa sostitwit b’dan li ġej:

                           “2.   Jekk l-attività uffiċjali ssir fit-territorju tal-Unjoni, Membru għandu jirċievi allowance ta’ EUR 320 li tingħata f’daqqa u ta’ darba.”;

                        (5)

                        Fl-Artikolu 26, il-paragrafu 2 huwa sostitwit b’dan li ġej:

                           “2.   L-ammont tal-allowance ta’ kull xahar skont l-Artikolu 25 għandu jkun ta’ EUR 4 513.”;

                        (6)

                        Fl-Artikolu 33, il-paragrafu 4 huwa sostitwit b’dan li ġej:

                           “4.   L-ammont massimu kull xahar li jista’ jitħallas fir-rigward tal-istaff personali msemmi fl-Artikolu 34 għandu jkun EUR 24 943.”;

                        (7)

                        L-Artikolu 76 huwa emendat kif ġej:

                                    (a)

                                    il-paragrafu 1 huwa sostitwit b’dan li ġej:

                                       “1.   Pensjoni addizzjonali li ssir pagabbli lil ex Membri jew benefiċjarji oħra skont l-Artikoli 1, 3 u 4 tal-Anness VII tar-Regoli PEAM qabel l-1 ta’ Jannar 2019 għandha tibqa’ titħallas skont dak l-Anness kif applikabbli sal-31 ta’ Diċembru 2018”.

                                    (b)

                                    il-paragrafu 2 huwa sostitwit b’dan li ġej:

                                       “2.   Kwalunkwe pensjoni addizzjonali li fl-1 ta’ Jannar 2019 tkun għadha ma saritx pagabbli, għandha tiġi ddeterminata u mħallsa skont l-Artikoli 1 u 2 tal-Anness VII tar-Regoli PEAM soġġetta għal-kundizzjonijiet u d-derogi li ġejjin:

                                                   (a)

                                                   il-pensjoni għandha tkun pagabbli mill-ewwel jum tax-xahar kalendarju wara d-data li fiha l-Membru jilħaq l-età ta’ 65 sena.

                                                   (b)

                                                   il-pensjoni għandha tkun soġġetta għal imposta speċjali li tammonta għal 5 % tal-ammont nominali tal-pensjoni. L-imposta jenħtieġ li tkun pagabbli direttament lill-Fond tal-Pensjoni Addizzjonali (Volontarja).”:

                                    (c)

                                    jiddaħħal il-paragrafu li ġej:

                                       “2a.   Il-pensjoni addizzjonali (volontarja) għal benefiċjarji oħra skont l-Artikoli 3 u 4 tal-Anness VII tar-Regoli PEAM li fl-1 ta’ Jannar 2019 tkun għadha ma saritx pagabbli għandha tkun soġġetta għal imposta speċjali li tammonta għal 5 % tal-ammont nominali tal-pensjoni pagabbli. L-imposta għandha tkun pagabbli direttament lill-Fond tal-Pensjoni Addizzjonali (Volontarja).”

            Artikolu 2
            Din id-deċiżjoni għandha tidħol fis-seħħ l-għada tal-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
            Din id-Deċiżjoni għandha tapplika mill-1 ta’ Jannar 2019, bl-eċċezzjoni tal-Artikolu 1(6), li għandu japplika mill-1 ta’ Lulju 2018.

            (1)  Deċiżjoni 2005/684/KE, Euratom tal-Parlament Ewropew tat-28 ta’ Settembru 2005 li tadotta l-istatut għall-membri tal-Parlament Ewropew (ĠU L 262, 7.10.2005, p. 1).

            (2)  Id-Deċiżjoni tal-Bureau tal-Parlament Ewropew tad-19 ta’ Mejju u tad-9 ta’ Lulju 2008 dwar miżuri ta’ implimentazzjoni tal-Istatut tal-Membri tal-Parlament Ewropew (ĠU C 159, 13.7.2009, p. 1).

            (3)  ĠU L 56, 4.3.1968, p. 1.